section_heading: Četiri tračnice
paragraph_text: Na svim linijama u upotrebi je sustav s četirima tračnicama. Dvije tračnice su konvencionalne i preko njih se vlak kreće, dok su druge dvije (tzv. treća i srednja tračnica) pod naponom. Londonski metro je jedan od malobrojnih sustava koji koristi četiri tračnice. Kroz treću tračnicu, postavljenu sa strane od osnovne dvije, teče napon od 420 V, dok kroz srednju, postavljenu središnje između osnovne dvije, teče napon od -210 V. Ukupna rezultanta je 620 V. Prednosti ovakvog sustava su brojne, ali je on prvenstveno razvijen jer je većina dubinskih tunela u velikoj mjeri od čelika, kome bi sustav tri tračnice nanosio štetu putem električnog udara ili elektrolizom.